इस चाल्ली दे अनुवाद च व्यवहारक औक्खां घट्ट होंदियां न। शब्दावली दा निर्माण बी लगभग होई चुके दा ऐ। तकनीकी शब्दावली आय़ोग ते केन्द्री हिन्दी निदेशालय द्वारा प्रकाशत ‘वृहत् परिभाषिक शब्द संग्रह’ इस बत्ता दियां बड़ियां म्हत्त्वपूर्ण गैंईं न। पर, अंग्रेज़ी कोल हिन्दी दी तुलना च शब्द-संपद बड़ी मती ऐ। हिन्दी च दो लक्ख दे करीब तकनीकी शब्दावली त्यार ऐ, जेह्‌ड़ी सिर्फ घाटे गी गै पूरदी ऐ। अनूवादकें गी इ’नें कोशें थमां संदर्ब दे अनुसार अंग्रेज़ी शब्द दा पर्यायवाची शब्द चुना पौंदा ऐ। ते कदें-कदें मनासब लफ्ज़ नेईं मिलने उप्पर कोई समानर्थी शब्द घड़ना पौंदा ऐ।